NETFLIX-SARJA
Se on pieni mutta ehdottomasti Kohtu.
Joku on printattu täällä.
Miten teitä on kaksi?
Minut printattiin ennen Ninaa.
Pystyin siis viemään RA-pommin kenenkään tietämättä.
Patty? Sinä…
Ilmakehän muuntajan käyttöönottoon tarvitaan koko miehistön suostumus.
Anna tarvittava biotodennus.
Ei, lopeta!
Älä liiku.
Rauhoittukaa kaikki.
Patty, ovatko nuo silmät…
Otin bioainesta painohuoneesta.
Printataksesi silmämme? Miten?
Kaikkien miehistön jäsenten biotodennus vahvistettu.
Aloitetaan ilmakehän muuntajan käyttöönotto.
Laukaisuun aikaa kymmenen minuuttia.
Mack, kuuletko minua?
Keskusvalvomossa tapahtuu jotakin.
Printtaamisestasi ei ole merkintää.
Mennään. -Joo.
Printtaamisestani ei ole merkintää, koska minua ei printattu tässä Kohdussa.
Tutkimuslaboratorioon kätketty pienempi bioprintteri printtasi minut.
Pienempi printteri?
Järjestömme tarjosi sen.
Se on vaihtoehtoälyn valmistama.
Kompakti, seuraavan sukupolven Kohtu-malli.
Se ei ehkä ole yhtä tarkka mutta printtaa nopeasti.
Miksi?
Maankaltaistamisen epäonnistumisen varmistamiseksi.
Lewis. Tiedän, että olet siellä.
Hemmetti, Patty.
Ilmakehän muuntajan lopullinen käyttöönotto vaatii insinöörin koodin.
Antaisitko salasanasi?
Miksi teet tämän?
Järjestömme suojelee eläimiä ihmisten hyväksikäytöltä.
Kulku on estetty.
He eivät päästä meitä keskusvalvomon lähelle.
Ulkokautta. Voimme kiivetä runkoa pitkin.
Tarvitsemme avaruuspuvut.
Printataan sinulle räätälöity malli. Tätä tietä.
Planetaarisen kehityksen virasto on lähettänyt luotaimen -
Planeetta X-10:een ennen tätä tehtävää.
Aivan, mutta puolet tiedoista katosi toimintahäiriön seurauksena.
Niinhän he väittivät.
Saadut tiedot olivat niin järkyttäviä, ettei koko raporttia koskaan paljastettu.
Mistä te puhutte?
Eliöistä, jotka yritämme pelastaa.
Eliöistä? Yritätkö sanoa…
Järjestömme sai käsiinsä tulokset,
joita Planetaarisen kehityksen virasto piilotteli.
Kyseisellä planeetalla on elämää.
Mutta… -Mitä?
Pinnan alla on hauras ekosysteemi.
Jos maankaltaistamme planeetan, siellä elävät eliölajit kuolevat.
Tämä ei ole maahanmuuttoa.
Tämä on invaasio, kansanmurha. Emme voi sallia sitä.
Ilmakehän muuntajan laukaisuohjelma valmis.
Valmiina lopulliseen käyttöönottoon.
Lewis.
Tarvitsemme koodin.
Julkaisemattomien tietojen mukaan jääpeitteistä ei löytynyt eliöitä.
Räjähdyksen ei pitäisi vaikuttaa niihin.
Mitä tapahtuu, jos en irrota ilmakehän muuntajaa?
Pommi räjähtää joka tapauksessa.
Ero on siinä, räjähdämmekö mekin vai emme.
Lewis, ehkä kannattaa toimia, kuten he käskevät.
Hyvä on. Minä teen sen.
Miksi hän luovuttaa?
Katen vuoksi.
Miksi, Lewis?
Katen muistot, fyysinen olemus ja bioaineskoostumus ovat tässä.
Jos alus räjähtää, hän katoaa lopullisesti.
Jos kaulakoru on turvassa, sinulla on toivoa.
Se ei välttämättä toimi tällä kertaa, mutta mahdollisuus on olemassa.
Ilmakehän muuntajan insinöörin salasana hyväksytty.
Käyttöönottoon kymmenen sekuntia.
Yhdeksän. Kahdeksan. Seitsemän.
Kuusi. Viisi. Neljä.
Kolme. Kaksi. Yksi.
Liikkumatta.
Varo!
Hyvä yritys.
Lukitsin hallin. -Patty!
Mitä teette meille?
Pysytte siellä, kunnes tämä on ohi.
Saatte maksaa tästä, kun siirtolaisalus saapuu.
Joudutte syytteeseen.
Aluksella oleva alkuperäinen minäni pidätetään.
Hän ei vastustele.
Hän tiesi tämän vaipuessaan kryouneen.
Toipuuko hän?
Lewis, kaikki järjestyy.
Etkö usko jääväsi kiinni?
Minäkö? En.
Sadan vuoden kuluttua olen poissa.
En vaivu kryouneen.
Asun X-10:ssä ja tutkin eliöitä, kunnes kuolen.
Sitten minusta tulee osa ekosysteemiä.
Hän on menettänyt paljon verta. Tämä ei näytä hyvältä.
Mack, muutit lennokkien tietoja, vai mitä?
Minun ei tarvitse selittää sinulle mitään.
Käskivätkö ylempäsi pyyhkimään tiedot tehtävän suojelemiseksi?
He ovat sijoittaneet projektiin hurjan määrän rahaa.
He eivät anna kokonaisen lajin katoamisen kaltaisen pienen asian pysäyttää heitä.
Mitä jälkeläisemme ajattelevat -
saadessaan tietää maansa rakentamiseksi tehdyistä uhrauksista?
Pitävätkö tulevat sukupolvet minua rikollisena vai marttyyrina?
Hitto.
Lewis ja Mack, kuuletteko?
Nina.
Mikä on ilmakehän muuntajan tilanne?
Se laskeutuu Planeetta X-10:een ja räjähtää kahdeksan tunnin kuluttua.
Hyvä on.
Autan teitä.
Miksi auttaisit?
Jos planeetalla on elämää, yleinen mielipide on puolellasi.
Jos autan sinua, minäkin saan tunnustusta -
ja nimeni muistetaan ikuisesti.
Petätkö siis miehistösi maineen vuoksi?
Teen sen perheeni vuoksi.
Mikä tämä valo on?
Pommin räjähtämiseen on vielä hetki aikaa.
Voimme siirtyä planeetalle pakokapseleissa.
Menemme muuntajaan, etsimme pommin ja puramme sen.
Ensin on kuitenkin päästävä pois tästä hallista.
Lennokit. Käytetään lennokkeja.
Oletko varma, että se onnistuu?
Melko varma, mutta en osaa ennustaa, mitä alukselle tapahtuu.
Sinunkin pitäisi lähteä.
Nina, mene.
En voi jättää sinua, kun olet tuossa kunnossa.
Ei minulla ole hätää.
Nina, jos…
Jos ilmakehän muuntaja tuhotaan,
mitä hyötyä meidän luomisestamme oli?
Hyvä on.
Ilmakehän muuntaja on laskeutunut.
Selvä.
Oscar haluaa auttaa meitä.
Niinkö? Hänestä olisi hyötyä, jos tulee teknisiä ongelmia.
Totta. Emme voi luottaa häneen.
Minne olet menossa?
Tarvitsen laitteita, jotka pelastavat Lewisin hengen.
Laitteita? -Jäähdytyskennon.
Voimme pelastaa hänet ainoastaan kryouniteknologian avulla.
Valekuolema on nyt hänen ainoa mahdollisuutensa.
Tulen mukaasi. Oscar, jää Lewisin seuraksi.
Ilmoita, jos jotain tapahtuu. -Selvä.
Mitä hittoa?
Olen pahoillani. Päätin auttaa heitä.
Miten Lewis voi?
Ei kovin hyvin. Mennään oikotietä.
Miksi Oscar päätti auttaa teitä kahta?
Hän haluaa kunniaa.
Kunniaako?
Maan ulkopuolella on aiemmin havaittu elonmerkkejä,
mutta vain rippeitä.
Tämä kerta on erilainen.
Aivan.
Nämä ovat ensimmäiset ihmisen löytämät maan ulkopuoliset eliöt.
Oscar tuntuu ymmärtävän sen merkityksen.
Suojelemme niitä kaikin keinoin.
Siksi sinut printattiin.
Säälin sinua.
Sanoitko sääliväsi minua?
Kyllä.
Meidän molempien luomisella oli tarkoitus!
Mutta olen ylpeä omastani.
Etkö epäile itseäsi lainkaan? Kadehdin sinua.
Olen täällä. Mikä salasanasi on?
Selvä.
Minusta se vaikuttaa tavalliselta siirtimeltä.
Avaa ovi, Nina!
Lennokeille voi lähettää suoria käskyjä aliohjelman avulla.
Näin pääset siihen käsiksi.
Olen sisällä.
Hyvä on. Aseta ensin määränpää.
Selvä.
Kuuletko minua? Nina lukitsi itsensä Mackin hyttiin.
Pystytkö avaamaan ovet pääkonsolista?
Kokeilen.
Hallintovirasto hallitsee kaikkia turvatoimia.
Kukaan ei voi mitätöidä niitä.
Onko lentorata…
Se ei vastaa. En voi pysäyttää sitä.
Mitä olet tehnyt?
Se selviää sinulle pian.
Voi paska! Se osuu meihin.
Mennään pakokapseleihin ja suunnataan Planeetta X-10:een.
Selvä.
Oletko kunnossa?
Olen. Kaikki hyvin.
Hei, Patty, mitä ihmettä on tekeillä?
Hitto.
Lewis, olen menossa keskusvalvomoon.
Palaan pian.
Alus on…
Ei.
Kate.
Olet täällä.
Kun planeetta on valmis, muutamme sinne asumaan.
Tuon sinut takaisin.
Lupaan.
Onpa se kaunis planeetta.
Niin on.
Tekstitys: Katja-Maj Riikonen